CELEX: 62020TN0034
Language: da
Date: 2020-01-20 00:00:00
Title: Sag T-34/20: Sag anlagt den 20. januar 2020 – Datenlotsen Informationssysteme mod Kommissionen

9.3.2020   
            
            
               DA
            
            
               Den Europæiske Unions Tidende
            
            
               C 77/58
            
         
      Sag anlagt den 20. januar 2020 – Datenlotsen Informationssysteme mod Kommissionen
      (Sag T-34/20)
      (2020/C 77/79)
      Processprog: tysk
      
         Parter
      
      
         Sagsøger: Datenlotsen Informationssysteme GmbH (Hamburg, Tyskland) (ved advokat T. Lübbig)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse af 20. september 2019 om foranstaltning SA.34402 – 2015/C (ex 2015/NN) iværksat af Tyskland til fordel for Hochschul-Informations-System GmbH (kommissionsdokument nr. C(2019) 6836 final) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført følgende anbringender.
      
                  1.
               
               
                  Der foreligger en tilsidesættelse af artikel 107, stk. 1, TEUF, idet der er anvendt et prøvelseskriterium, som er i strid med retspraksis, til at bedømme den økonomiske rentabilitet af de af Hochschul-Informations- System GmbH (herefter »HIS«) foretagne handlinger, eftersom Kommissionen har tilsidesat indholdet af »uadskillelighedskriteriet« og den selvstændige betydning af »sammenhængskriteriet«.
               
            
                  2.
               
               
                  Der foreligger en tilsidesættelse af artikel 107, stk. 1, TEUF som følge af kvalificeringen af HIS’ aktiviteter for de tyske statslige videregående uddannelsesinstitutioner som ikke-økonomiske aktiviteter.
               
            
                  3.
               
               
                  Det foreligger en tilsidesættelse af artikel 107, stk. 1, TEUF som følge af den manglende sondring mellem HIS’ forskellige aktiviteter.
               
            
                  4.
               
               
                  Der foreligger en tilsidesættelse af artikel 108, stk. 3, TEUF og artikel 1, litra b), nr. v), i Rådets forordning (EU) 2015/1589 (1) som følge af kvalificeringen af den direkte støtte som »eksisterende støtte« på grund af den omstændighed, at der fandtes et marked i 1976.
               
            
                  5.
               
               
                  Der foreligger en tilsidesættelse af artikel 296, stk. 2, TEUF som følge af den utilstrækkelige begrundelse for anvendelsen af artikel 1, litra b), nr. v), i forordning 2015/1589 på faktiske omstændigheder, der ikke vedrører liberalisering.
               
            
                  6.
               
               
                  Der foreligger en tilsidesættelse af artikel 108, stk. 3, og artikel 1, litra b), nr. v), i forordning 2015/1589 som følge af kvalificeringen af den direkte støtte som »eksisterende støtte« på grund af væsentlige ændringer af foranstaltningen.
               
            
                  7.
               
               
                  Der foreligger en tilsidesættelse af artikel 108, stk. 3, og artikel 1, litra b), nr. v), i forordning 2015/1589 som følge af kvalificeringen af den direkte støtte som »eksisterende støtte«, idet der derimod er tale om en række af årlige tildelinger af individuel støtte.
               
            
                  8.
               
               
                  Der foreligger en tilsidesættelse af retten til en »rimelig sagsbehandlingstid« som del af retten til »god forvaltning« i artikel 41 i Den Europæiske Unions charter om grundlæggende rettigheder.
               
            
         (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT 2015, L 248, s. 9).